
E L Ő T E R J E S Z T É S

Sülysáp Város Önkormányzata Képviselő-testületének

2017. május 25-én tartandó rendkívüli ülésére

8. napirendhez

Tárgy:
2016. évi költségvetési beszámoló és zárszámadás elfogadása
Tisztelt Képviselő-testület!

Az államháztartásról szóló 2011. évi CXCV. törvény (Áht.) 91. § (1) bekezdése alapján a helyi önkormányzat költségvetésének végrehajtására vonatkozó zárszámadási rendelet tervezetét a jegyző készíti elő és a polgármester terjeszti a képviselő-testület elé úgy, hogy az a képviselő-testület elé terjesztését követő harminc napon belül, de legkésőbb a költségvetési évet követő ötödik hónap utolsó napjáig hatályba lépjen. 

Az Áht. 87. § b) pontja alapján a költségvetés végrehajtásáról az éves költségvetési beszámolók alapján a költségvetéssel összehasonlítható módon, az év utolsó napján érvényes szervezeti, besorolási rendnek megfelelően záró számadást (továbbiakban: zárszámadást) kell készíteni, és a zárszámadás során valamennyi bevételről és kiadásról el kell számolni.

Az Áht. 23. § (2) a) pontja szerint a helyi önkormányzat költségvetési bevételeit és költségvetési kiadásait előirányzat-csoportok, kiemelt előirányzatok, és kötelező feladatok, önként vállalt feladatok, államigazgatási bontásban szükséges megjeleníteni könyveinkben.

I. ÁLTALÁNOS INFORMÁCIÓK

Magyarország Alaptörvénye a közpénzekkel kapcsolatban megfogalmazza az átláthatóság követelményét, melynek érvényesítése az új államháztartási törvény egyik kiemelt feladata.

A hatályos számviteli törvény 178. § (1) a) pontja és az Áht. 109. § 33. pontja alapján 2014-től az államháztartás számviteléről szóló 4/2013. (I.11.) Kormányrendelet szabályozza a könyvvezetési és beszámolási kötelezettséget. 

Az új államháztartási számvitelt szabályozó kormányrendelet tartalmában és felépítésében gyökeresen eltér az előző szabályozástól. A könyvvezetési és beszámolási feladatokat az új államháztartási számviteli kormányrendelet kétfelé bontja. A pénzügyi számvitel szabályozza a vagyonváltozásokat, sajátos előírások mentén korlátozott mértékben igyekszik bemutatni eredményszemléletben a közfeladat ellátás költségeit és eredményét (1-9 számlaosztály). A költségvetési számvitel az államháztartási gazdálkodás viteléhez szükséges információk biztosítását: az előirányzatokat és ehhez kapcsolódó teljesítéseket (költségvetési és finanszírozási kiadásokat és bevételek), valamint a kötelezettségvállalásokat és halmozott követeléseket elkülönítve a 0. számlaosztályban számolja el. 

Nagy változást jelentett, hogy a szabályozás a pénzmozgásokat döntő többségében a követelésekhez és a kötelezettségekhez köti, még a készpénzes mozgásokat is keresztül kell vezetni rajtuk. Ezen előírások következménye, hogy 2014-től a mozgásokat egyszer a pénzügyi számvitelben kell elszámolni, egyszer a költségvetési számvitelben.

A számviteli változásokon túl a kormányzati funkciók, államháztartási szakfeladatok és szakágazatok osztályozási rendjéről szóló 68/2013. (XII. 29.) NGM rendelet alapján szintén egy teljesen más szemlélet szerint kell a bevételeket és kiadásokat elszámolni. A rendelet kimondja, hogy a költségvetési számvitelben a bevételeket és kiadásokat azokon a kormányzati funkciókon számoljuk el, amelyek érdekében azok felmerültek.

A fenti jogszabályváltozások a gyakorlatban 2016-ban is nehezítik a napi gazdálkodási feladatokat. Az új számviteli szemlélet gyakorlatban történő alkalmazása a napi feladatok ellátásában többletmunkát okoz, mivel minden gazdasági eseményt „kétszer” kell könyvelni, így a kontírozási lépések száma megduplázódott. A költségvetési és pénzügyi számvitel szerinti elszámolás miatt szintén többlet feladat a két szemlélet szerinti egyezőség ellenőrzése.

Az önkormányzati ASP gazdálkodási rendszer 2015. évi bevezetése miatti felhalmozódott feladatok áttolódtak 2016-ra, ami azt eredményezte, hogy 2016-ban megnövekedett a munka mennyisége. Nemcsak a 2015-ös lemaradást kellett behozni, hanem a 2016-os feladatokat is naprakészen el kellett látni. Megfeszített munkavégzésre és túlórára volt szükség, hogy a 2016-os határidőket tartani lehessen.

Az önként vállalt feladatok köre az önkormányzat ágazati feladatait áttekintve szinte minden területen megjelent, úgymint a sport, a kulturális élet, a hitélet, az ifjúságvédelem és -nevelés, a szociális és idősellátás, a közrend-közbiztonság stb. területén. Ezt támasztják alá a beszámolóban kimutatott pénzeszközátadások (alapítványoknak, egyesületeknek, civil szervezeteknek stb.) összegei.

Az Önkormányzat kötelező és önként vállalt feladatait saját költségvetési szerveivel, intézményeivel, általa alapított gazdasági társaság segítségével, valamint vásárolt közszolgáltatások révén látta el, ily módon teljes körűen gondoskodott azon feladatok ellátásáról, melyeket a törvények, rendeletek számára előírtak. 

A költségvetési intézmények feladatai az alapító okiratokban, míg az egyéb módon ellátott feladatok szerződésekben kerültek rögzítésre.

A Sülysáp Város Önkormányzata által ellátandó közszolgáltatási feladatok körét 2016. évben is elsősorban a Magyarország helyi önkormányzatairól szóló 2011. évi CLXXXIX. törvényben előírtak, ezen túlmenően pedig szakmai-ágazati törvények, rendeletek határozták meg. 

Önként vállalt feladataink körébe tartozik a civil szervezetek támogatása, valamint a bölcsőde és a helyi közösségi közlekedés működtetése.

Az Önkormányzat kötelező és önként vállalt feladatait saját költségvetési szerveivel, közszolgáltatások révén látta el, ily módon teljes körűen gondoskodott azon feladatok ellátásáról, melyeket a törvények, rendeletek számára előírtak. 

A költségvetési intézmények feladatai az alapító okiratokban, míg az egyéb módon ellátott feladatok szerződésekben kerültek rögzítésre.

A feladatok ellátásánál az Önkormányzat a minőség szinten tartására törekedett, illetve a költségvetés végrehajtása során kiemelt cél volt a takarékos gazdálkodás, és a kintlévőségek minél nagyobb arányú behajtása, beszedése. 

Szociális feladatok

A feladatellátás nagyobb része ​– család- és gyermekjóléti szolgáltatás, házi segítségnyújtás, nappali ellátás, szociális étkeztetés – 2016. évtől visszakerült saját feladatellátásba, a Dr. Gáspár István Humánszolgáltató Központ keretei között. Emellett a bölcsődés korú gyermekek ellátása  is a szociális feladatok közé tartozik, mely feladatot a Gólyahír Bölcsőde mint önállóan működő intézmény látja el. Az egyéb szociális ügyek az önkormányzat, illetve a Polgármesteri Hivatal hatáskörébe tartoznak.

Egyéb kötelezően ellátandó feladatok

Az ivóvízellátás és a települési szennyvíz kezelése a TRV Zrt. útján, a települési hulladékkezelés szeptember 1-jétől a Vertikál Zrt. útján, szerződéses formában kerül biztosításra.

A települési közterületek karbantartása és az intézmények üzemeltetése, valamint részben még a települési szennyvíz kezelése a TÁVÜSZ Kft. – mint 100 %-ban önkormányzati tulajdonú társaság – feladata.

Önként vállalt feladatok

A település civil szervezeteinek támogatása önként vállalt feladat, az erre elkülönített összeg pályázati rendszerben került elosztásra, és a lakosság viszonylag széles rétegét érinti. Ezen a kereten belül történik a helyi sport támogatása is. 

A város a helyi közösségi közlekedést a Gyorspeed Kft. útján látja el, ötéves feladatellátási szerződés keretében, havi 800 e Ft önkormányzati támogatás ellenében.

Az államháztartásról szóló törvény végrehatásáról szóló 368/2011. (XII. 31.) Kormányrendelet (Ávr.) 9. § (5) bekezdése alapján a sajátján túl a településen gazdasági szervezettel nem rendelkező költségvetési szervek gazdálkodási és pénzügyi feladatait is a Sülysápi Polgármesteri Hivatal látja el, ami 2016-ban a következő szerveket jelentette:

1. Sülysáp Város Önkormányzata

2. Sülysápi Polgármesteri Hivatal

3. Wass Albert Művelődési Központ és Könyvtár

4. Gólyahír Bölcsőde

5. Sülysápi Csicsergő Óvoda

6. Dr. Gáspár István Humánszolgáltató Központ (Gondozási Központ)

7. Központi Konyha

8. Sülysápi Roma Nemzetiségi Önkormányzat

9. Sülysáp Környéki Szociális Társulás (megszüntető okirat bejegyzési dátuma 2016.01.26.)

10. Sülysáp Környéki Szociális Szolgáltató (megszüntető okirat bejegyzési dátuma 2016.01.26.)

2016. január 26-ával megszűnt Sülysáp Környéki Szociális Társulás és intézménye, a Sülysáp Környéki Szociális Szolgáltató, helyette azonban jelentősen nőtt a korábbi Gondozási Központunk alapfeladata, amit immár Dr. Gáspár István Humánszolgáltató Központ elnevezéssel végez. 

Sajnálatos módon a Magyar Államkincstár rugalmatlan jogszabály-értelmezése következtében a két költségvetési szerv megszűnése áthúzódott 2016-ra, így még idén is kell költségvetést és zárszámadást készítenünk a részükre, illetőleg a 8 volt tagönkormányzat befizetésekkel tartozik még a megszűnéssel járó felmentések és végkielégítések költségeit illetően, amit Sülysáp Város Önkormányzata előlegezett meg.

II. BEVÉTELEK ALAKULÁSA 

Sülysáp Város Önkormányzatának gazdálkodása kedvezően alakult, városunk, városközpontunk fejlődik.

2016. évben TÁVÜSZ társaságunk telephelye eladásra került és ebből, valamint saját forrásból egy új projekt került megvalósításra „Raktárcsarnok építése Sülysápon”. Az új TÁVÜSZ Csarnok megépítése 156 597 719 Forint értékű beruházás volt tárgyévben.

Állami támogatások
Az állami támogatások emelkedését a közfoglalkoztatottak számának növekedése miatt kapott emelkedett támogatása okozza. A tervezett államit támogatások jelentősen csökkentek a szociális és gyerekjóléti feladatok tekintetében az előző évben tévesen igényelt több támogatás miatt.

Pályázatokon nyert támogatások
Sikerrel indultunk hazai pályázatokon 2016-ban. 
Az egyik támogatott pályázatunk „Önkormányzati feladatellátást szolgáló fejlesztések támogatása 2016” volt, amiben a Losonczi utcai orvosi rendelő felújítására pályáztunk és nyertünk.

A másik nyertes pályázat a Központi Konyha intézményünk felújítására kapott összeg. 39.998.870 forinttal lett támogatva a projekt, amihez 2 105 204 forint önrészt vállalt Sülysáp Város Önkormányzata.

A hazai forrásból finanszírozott projektek tekintetében a 2017-es év legfontosabb feladata a korábbi nyertes pályázataink lebonyolítása és zárása lesz. 

	Pályázati kiírás kódja, neve
	Saját pályázatunk címe
	Igényelt támogatás
	 Vállalt önrész
	Állapot

	Önkormányzati feladatellátást szolgáló fejlesztések támogatása 2016
	Losonczi utcai orvosi rendelő felújítása
	30.000.000 Ft
	1.579.309 Ft
	Támogatva 30 millió Ft-tal

	Önkormányzati étkeztetések támogatása
	Központi konyha felújítása
	39.998.870 Ft
	2.105.204 Ft
	Támogatva 39.998.870 Ft-tal


A 2014. év során a Vidékfejlesztési Minisztérium közel 60 millió Ft támogatásából és az 54 millió Ft önkormányzati önerőből megvalósult piactér pályázati elszámolása is a 2015. év feladatai közé tartozott. A projekt keretében megvalósult fejlesztés jelentősen meghaladta az önkormányzatunk által aláírt támogatási szerződésben foglaltakat, ami a közreműködő szervezet kezdeményezése alapján a támogatási szerződés módosítását vonta maga után. A hatósági szerződés módosítását követően önkormányzatunk 2016. március hó folyamán hozzájutott a fennmaradó 44 millió Ft-os támogatási összeghez.

Közhatalmi bevételek

E bevételek is kedvezően alakultak, bár a helyi adók tervezésekor óvatosan terveztünk.

Gépjárműadó esetében, a települési önkormányzatot a gépjárműadóról szóló törvény alapján a belföldi gépjárművek után az önkormányzat által beszedett adó 40 %-a illeti meg, az e feletti részt, a 60 %-ot a központi költségvetés részére kell átutalni. Sülysáp Város Önkormányzatánál maradt 40 %-ot reálisan terveztük.

A közhatalmi bevételek (adók) előirányzat emelését az évvégéig várható adók beérkezése indokolja a 2016 nyarán végzett adóösszeírás miatt. Az egyéb soron van tervezve az éves mezőőri járulék, aminek beszedése év végéig történt.

A jogszabályi környezetváltozás következtében a közhatalmi bevételek a 4/2013. (I. 11.) Kormányrendelet 15. melléklet alapján az alábbi bontásban kerültek meghatározásra:

1. Vagyoni típusú adók: építményadóból és telekadóból tevődik össze, melynek összege 17 319 eFt.

2. Termékek és szolgáltatások adói: többnyire iparűzési adóból és gépjárműadóból befolyt bevételeket tartalmazza: IPA 136 179 eFt, gépjárműadó 23 797 eFt.
3. Egyéb közhatalmi bevételek 22 316 eFt. 

Az adóügyi csoport létszáma 2016-ban 2 fő volt, és látható volt, hogy a feladatok maradéktalan ellátásához ez nem elegendő, főként azt figyelembe véve, hogy e területen is bevezetésre került az ASP-rendszer, ami még jelenleg is olyan többletfeladatokkal jár, amelyek nem részei a normál működésnek. Ennek ellenére is, az eredménycentrikus hozzáállás eredményeképpen az adókövetelések csökkenő tendenciát mutatnak, és a bevételeket szinte minden adónemben sikerült túlteljesíteni a 2016. évre tervezett eredeti előirányzatokhoz képest. 

2017-ben pedig remélhetőleg további eredményeket tudunk felmutatni ezen a területen, hiszen a Képviselő-testület realitásának és bizalmának köszönhetően a Polgármesteri Hivatal 2 újabb köztisztviselői státuszt kapott, melyek közül jegyzőasszony az egyiket az adóügyi területen töltötte be.
Önkormányzati szinten a bevételek a szeptember 1 270 160 eFt módosított előirányzathoz képest 1 486 060 eFt-ban realizálódtak, ami 102,63 %-os teljesítésnek felel meg.

	Rovat
	Megnevezés
	 Módosított előirányzat 2016.09.30. 
	Tényleges felhasználás 2016.12.31.
	Teljesülés 2016.12.31.

	B1
	Működési célú támogatások államháztartáson belülről
	558 374 933     
	610 723 605     
	109,37%

	B2
	Felhalmozási célú támogatások államháztartáson belülről
	74 022 490     
	114 593 360
	154,80%

	B3
	Közhatalmi bevételek
	177 974 000     
	199 611 993     
	112,15%

	B4
	Működési bevételek
	128 943 673     
	209 298 782     
	162,31%

	B5
	Felhalmozási bevételek
	39 756 609     
	51 867 835     
	130,46%

	B6
	Működési célú átvett pénzeszközök
	0     
	545 340     
	0%

	B7
	Felhalmozási célú átvett pénzeszközök
	 0     
	664 000     
	0%

	B8
	Finanszírozási bevételek
	291 087 826     
	298  755 890   
	102,63%

	BEVÉTELEK ÖSSZESEN
	     1 270 159 531 
	     1 486 060 805    
	116,99%


Központi költségvetésből kapott támogatások összege a jogszabályoknak megfelelően a módosított előirányzatban szereplő összegben teljesült a következők szerint:

I.1.a

Önkormányzati hivatal működésének támogatása - elismert 

hivatali létszám alapján

elismert 

hivatali  4 580 000 23,47 107 492 600

I.1.a - V. Önkormányzati hivatal működésének támogatása - beszámítás  forint 107 492 600

I.1.b  Támogatás összesen  forint 45 818 738

I.1.b - V.  Támogatás összesen - beszámítás után  forint 45 818 738

I.1.ba

 A zöldterület-gazdálkodással kapcsolatos feladatok ellátásának 

támogatása  hektár 22 300 12 412 180

I.1.ba - V.

 A zöldterület-gazdálkodással kapcsolatos feladatok ellátásának 

támogatása - beszámítás után  forint 22 300 12 412 180

I.1.bb  Közvilágítás fenntartásának támogatása  km 21 024 000

I.1.bb - V. Közvilágítás fenntartásának támogatása - beszámítás után  forint 21 024 000

I.1.bc  Köztemető fenntartással kapcsolatos feladatok támogatása  m2 2 455 848

I.1.bc - V.

 Köztemető fenntartással kapcsolatos feladatok támogatása - 

beszámítás után  forint 2 455 848

I.1.bd  Közutak fenntartásának támogatása  km 9 926 710

I.1.bd - V. Közutak fenntartásának támogatása - beszámítás után  forint 9 926 710

I.1.c Egyéb önkormányzati feladatok támogatása fő 2 700 22115700

I.1.c - V. Egyéb önkormányzati feladatok támogatása - beszámítás után forint 2700 13903776

I.1.d Lakott külterülettel kapcsolatos feladatok támogatása külterül 2550 884850

I.1.d - V.

Lakott külterülettel kapcsolatos feladatok támogatása - 

beszámítás után forint 2550 884850

I.1.e Üdülőhelyi feladatok támogatása

idegenf

orgalmi  1,55 0

I.1.e - V. Üdülőhelyi feladatok támogatása - beszámítás után forint 1,55 0

I.1. - V.

A települési önkormányzatok működésének támogatása 

beszámítás és kiegészítés után forint 168099964

V. Info Beszámítás forint 8211924

V. I.1. 

kiegészíté

s I.1. jogcímekhez kapcsolódó kiegészítés forint 0

I.2. Nem közművel összegyűjtött háztartási szennyvíz  m3 100 1000 100000

I.3. Budapest Főváros Önkormányzatának kiegészítő támogatása forint 2000000000 0 0

I.4. Határátkelőhelyek fenntartásának támogatása

ki- és 

belépés 2 0 0

I.6. A 2015. évről áthúzódó bérkompenzáció támogatása forint 421386

I. 

A helyi önkormányzatok működésének általános támogatása 

összesen forint 168621350

II.1. (1) 1  Óvodapedagógusok elismert létszáma  fő 4308000 24,3 69 789 600

II.1. (2) 1

 pedagógus szakképzettséggel nem rendelkező, 

óvodapedagógusok nevelő munkáját közvetlenül segítők száma 

a Köznev. tv. 2. melléklete szerint  fő 1 800 000 17,0 20 400 000

II.1. (3) 1

 pedagógus szakképzettséggel rendelkező, óvodapedagógusok 

nevelő munkáját közvetlenül segítők száma a Köznev. tv. 2. 

melléklete szerint  fő 4 308 000 0,0 0

II.1. (1) 2  Óvodapedagógusok elismert létszáma  fő 4 308 000 26,0 37 336 000

II.1. (2) 2

 pedagógus szakképzettséggel nem rendelkező, 

óvodapedagógusok nevelő munkáját közvetlenül segítők száma 

a Köznev. tv. 2. melléklete szerint  fő 1 800 000 17,0 10 200 000

II.1. (3) 2

 pedagógus szakképzettséggel rendelkező, óvodapedagógusok 

nevelő munkáját közvetlenül segítők száma a Köznev. tv. 2. 

melléklete szerint  fő 4 308 000 0 0

II.1. (4) 2  óvodapedagógusok elismert létszáma (pótlólagos összeg)  fő 35000 26 910000

II.1. (5) 2

 pedagógus szakképzettséggel rendelkező, óvodapedagógusok 

nevelő munkáját közvetlenül segítők pótlólagos támogatása  fő 35000 0 0

II.2. (1) 1 gyermekek nevelése a napi 8 órát nem éri el  fő 80000 0 0

II.2. (8) 1 gyermekek nevelése a napi 8 órát eléri vagy meghaladja  fő 80000 266 14186667

II.2. (1) 2 gyermekek nevelése a napi 8 órát nem éri el  fő 80000 0 0

II.2. (8) 2 gyermekek nevelése a napi 8 órát eléri vagy meghaladja  fő 80000 282 7520000

II.3. 1 8 hónap   fő 181000 0 0

II.3. 2 4 hónap  fő 181000 0 0

II.4.    A köznevelési intézmények működtetéséhez kapcsolódó  forint 4264000

II.5.a (1)

 alapfokozatú végzettségű pedagógus II. kategóriába sorolt 

óvodapedagógusok kiegészítő támogatása - akik a minősítést 

2014. december 31-éig szerezték meg  fő 384000 4 1536000

II. 

A települési önkormányzatok egyes köznevelési feladatainak 

támogatása forint 166142267

III.2.

A települési önkormányzatok szociális feladatainak egyéb 

támogatása forint 50725723

III.3.a  Család- és gyermekjóléti szolgálat 

számíto

tt  3000000 4800000

III.3.b  Család- és gyermekjóléti központ 

számíto

tt  3000000 0

III.3.c (1)  szociális étkeztetés  fő 55360 50 2768000

III.3.c (2)  szociális étkeztetés - társulás által történő feladatellátás  fő 60896 0 0

III.3.d (1)  házi segítségnyújtás  fő 145000 13 1885000

III.3.d (2)  házi segítségnyújtás - társulás által történő feladatellátás  fő 188500 0 0

III.3.e  falugondnoki vagy tanyagondnoki szolgáltatás összesen  működé 2500000 0 0

III.3.f (1)  időskorúak nappali intézményi ellátása fő 109000 14 1526000

III.3.ja (1)

 bölcsődei ellátás - nem fogyatékos, nem hátrányos helyzetű 

gyermek fő 494100 46 22728600

III.5.a  A finanszírozás szempontjából elismert dolgozók  fő 1632000 15,78 25752960

III.5.b  Gyermekétkeztetés üzemeltetési támogatása  forint 24237186

III.5.c

 A rászoruló gyermekek intézményen kívüli szünidei 

étkeztetésének támogatása  forint 570 2005 1142850

III.7

Kiegészítő támogatás a bölcsődében foglalkoztatott, felsőfokú 

végzettségű kisgyermeknevelők béréhez fő 1508760 1 1508760

III.

A települési önkormányzatok szociális, gyermekjóléti és 

gyermekétkeztetési feladatainak támogatása forint 137075079

IV.1.d

Könyvtári, közművelődési és múzeumi feladatok támogatása

 Települési önkormányzatok nyilvános könyvtári és a 

közművelődési feladatainak támogatása  Ft 1140 9337740


Ez összességében  482 928 eFt, amit a 2015. évivel összehasonlítva megállapíthatjuk, hogy 2016. évben csökkent a támogatási összeg, ami azzal magyarázható, hogy 2015. év végén és 2016. év elején a szociális és gyermekjóléti feladatokra nagyobb előirányzat lett tervezve, mint a tényadatok indokoltak, illetőleg 2015-ben még több olyan szociális ellátásunk veolt, amelyeket az állam finanszírozott, időközben ezek a járási hivatalhoz kerültek.

Az államháztartáson belülről származó működési célú támogatások nagy részét a közfoglalkoztatási programra kapott állami támogatás teszi ki, másik része a védőnői, háziorvosi és mezőőri szolgáltatásra kapott összeg.

A működési bevételeink közül legnagyobb tételt a piac üzemeltetése jelenti évi 18,3 millió Ft-os bevétellel, amihez képest az üzemeltetési kiadások viszonylag elenyészőek. A piacbevétel nagyobb része alkalmi helypénzből származik, tavaly ez 14 millió Ft-ot tett ki, és csak a fennmaradó 4,3 millió Ft származik kedvezményes, ún. előre fizetésből.

A működési bevételeink közé tartoznak az egyéb bérbeadások, a WAMKK bevételei stb.

A felhalmozási bevételeink teljes egészében ingatlanok értékesítéséből származnak.
Az önkormányzat és intézményeinek bevételeit a csatolt mellékletek tartalmazzák, illetve alább láthatók az összesített adatok. 

III. KIADÁSOK ALAKULÁSA

Az önkormányzat 2016. évi összkiadásának alakulása:

	Rovat
	Megnevezés
	 Módosított előirányzat 2016.09.30. 
	Tényleges felhasználás 2016.12.31.
	Teljesülés 2016.12.31.

	K1
	Személyi juttatások
	349 735 538     
	397 329 008     
	113,60%

	K2
	Munkaadót terhelő járulékok és szociális hozzájárulás
	93 966 432     
	100 038 195     
	106,46%

	K3
	Dologi kiadások
	382 198 302     
	367 992 643     
	96,28%

	K4
	Ellátottak pénzbeli juttatásai
	18 896 722     
	21 898 003     
	115,88%

	K5
	Egyéb működési célú kiadások
	131 007 205     
	175 457 455      
	133,92%

	K6
	Beruházások
	247 105 578     
	266 657 712     
	107,91%

	K7
	Felújítások
	0     
	17 435 406     
	100,00%

	K8
	Egyéb felhalmozási célú kiadások
	20 403 190     
	0     
	         0,00%

	K9
	Finanszírozási kiadások
	26 846 564     
	18 359 364     
	89,98%

	 KIADÁSOK ÖSSZESEN
	     1 270 159 531    
	1 365 167 786     
	107,48%     


Az előző évekhez képest mind a működési, mind a felhalmozási finanszírozási kiadásaink kedvezően alakultak, ami azzal magyarázható, hogy önkormányzatunknak nincs hitelhez kapcsolódó sem tőkerész törlesztés, sem kamatfizetési kötelezettsége.

A személyi juttatások, illetve
a munkaadókat terhelő járulékok teljesülése a törvényi előírásoknak megfelelően nem haladta meg a módosított előirányzatban szereplő összeget. Előző évi összönkormányzati teljesüléshez képest emelkedést látunk, amit leginkább a közfoglalkoztatottak létszámának növekedése okoz. Személyi kiadások 2015. tény: 321 861 e Ft, 2016. évi tény: 397 329 e Ft.

A dologi kiadások viszonylag magasan teljesültek, év közben több olyan kiadásunk volt, amelyeket év elején még nem tudtunk tervezni: például TÁVÜSZ csarnok beruházás miatti fordított áfa befizetés és a Sportcsarnok tervezési díja.

Az ellátottak pénzbeli juttatásaira végül 16 %-kal többet kellett kifizetnünk mint a harmadik negyedévnél újratervezett előirányzat, ami leginkább a hosszú, kemény télnek tudható be.
Az egyéb működési célú kiadások tartalmazzák a Sülysáp Környéki Szociális Társulásnak átadott, valamint a csatorna miatt fizetett kamat és hozzájárulás összegét, a civil és egyéb szervezetek támogatására kifizetett összeget, valamint a TÁVÜSZ Kft-nek működési célra adott támogatás összegét. Szintén itt terveztük meg a csatorna miatti kezességvállalás összegét, de ennek felhasználására – mint említettük - nem került sor.

A beruházási kiadások csupán a tervezettnek megfelelően realizálódtak, ahol, mint már említettük a Raktárcsarnok építése Sülysápon projekt tette ki a legnagyobb kiadást.

Az intézményeink kiadásait és bevételeit a mellékelt 4-9. táblázatok mutatják be. A módosított kiadási főelőirányzatát egyik intézmény sem lépte túl.

A 2016.01.01-jével (át)alakult Dr. Gáspár HSZK intézményünknél a bérköltségek előre nem látható emelkedése miatt kellett év közben előirányzatot emelni, illetőleg ez az intézmény is kapott plusz státuszt év közben. 

A Sülysápi Csicsergő Óvoda kiadási előirányzata összességében csökkent az előre tervezett dologi kiadások csökkenése miatt.

A Polgármesteri Hivatal kiadási előirányzatának növekedését az ASP miatti intézkedések okozták: bérkönyvelést és külső szakértőt kellett igénybe venni, valamint nagyobb összeg az év közben zajlott összeírás miatt került kifizetésre, de ennem fedezete befolyt a korábbi évben lezajlott ÁROP-projektből, illetve ez a munka összönkormányzati szinten egyúttal bevételemelkedést is eredményezett.

A Wass Albert Művelődési Központ és Könyvtárban az előirányzatok a tervezetthez képest csökkentek a dologi kiadások csökkenése miatt.

A Központi Konyha intézményünkben nem volt szükség kiadási előirányzat növelésre, az eredeti tervek szerint alakult a költségvetése.

IV. ÖSSZEFOGLALÓ

A 2016. évi költségvetés tervezésekor előirányzott kötelező és önként vállalt feladatok alapvetően megvalósításra kerültek. Önkormányzatunk a 2016. évben is a korábbi évek ésszerű, költségtakarékos, hatékony és eredményes gazdálkodását folytatta a város fejlődése érdekében.

A 2016. évi gazdálkodás során megvalósultak a költségvetés fő célkitűzései, az intézmények működőképessége teljes mértékben biztosított volt. Az Önkormányzat költségvetési gazdálkodása összességében stabil és eredményes volt. Önkormányzatunk fő feladata 2016. évben is a nyújtott közszolgáltatások és közfeladatok színvonalának emelése volt a költségvetés lehetőségeihez mérten. A korábbi évek feladat ellátásaihoz hasonlóan kiemelt szempont volt a már folyamatban lévő beruházások befejezése, új beruházások megvalósítása, a központi finanszírozás átalakítása és csökkentése mellett a szociális juttatások rendszerének megtartása, intézményi hálózat, TÁVÜSZ Kft. hatékony működtetése, civil szerveződések támogatása.

Mindezek alapján kérem a 2016. évi zárszámadási rendelet szíves elfogadását.

Sülysáp, 2017. május 18.


Horinka László s.k. 


polgármester

RENDELETTERVEZET

Sülysáp Város Önkormányzata Képviselő-testületének 
.../2017. (...) önkormányzati rendelete

az önkormányzat 2016. évi zárszámadásáról

Sülysáp Város Önkormányzatának Képviselő-testülete az Alaptörvény 32. cikkével, a Magyarország helyi önkormányzatairól szóló 2011. évi CLXXXIX. törvény 111-116. §-ával és az államháztartásról szóló 2011. évi CXCV. törvény 91. §-ával kapott feladatkörében, illetve felhatalmazással a következőket rendeli el:

1. § A rendelet hatálya kiterjed Sülysáp Város Önkormányzatára és annak költségvetésében szereplő költségvetési szervekre.

2. § (1) Az önkormányzat költségvetési szervei:
a) önállóan működő és gazdálkodó költségvetési szerv: Sülysápi Polgármesteri Hivatal
b) önállóan működő költségvetési szervek:
1. Sülysáp Város Önkormányzata

2. Dr. Gáspár István Humánszolgáltató Központ
3. Sülysápi Csicsergő Óvoda

4. Gólyahír Bölcsőde

5. Wass Albert Művelődési Központ és Könyvtár

6. Központi Konyha

(2) Az (1) bekezdés szerinti költségvetési szervek a költségvetésben és zárszámadásban külön címet alkotnak.

3. § A Képviselő-testület a Sülysáp Város Önkormányzata 2016. évi összesített költségvetésének végrehajtásáról szóló beszámolót

a) 1 486 061 eFt teljesített bevételi főösszeggel,

b) 1 365 168 eFt teljesített kiadási főösszeggel
jóváhagyja.

4. § A Képviselő-testület az önkormányzat és intézményei összesített bevételeit és kiadásait az 1. mellékletben foglaltak szerint hagyja jóvá.
5. § A Képviselő-testület

a) Sülysáp Város Önkormányzata bevételeit előirányzat-csoportonként a 2. mellékletben, kiadásait előirányzat-csoportonként a 3. mellékletben,

b) Dr. Gáspár István Humánszolgáltató Központ bevételi és kiadási előirányzatának teljesítését a 4. mellékletben,

c) Sülysápi Csicsergő Óvoda bevételi és kiadási előirányzatának teljesítését az 5. mellékletben,

d) Gólyahír Bölcsőde bevételi és kiadási előirányzatának teljesítését a 6. mellékletben,

e) a Sülysápi Polgármesteri Hivatal bevételi és kiadási előirányzatának teljesítését a 7. mellékletben,

f) Wass Albert Művelődési Központ és Könyvtár bevételi és kiadási előirányzatának teljesítését az 8. mellékletben,

g) Központi Konyha bevételi és kiadási előirányzatának teljesítését a 9. mellékletben
foglaltak szerint hagyja jóvá.

6. § A Képviselő-testület a költségvetési támogatások elszámolását a 10. mellékletben foglaltak szerint hagyja jóvá.

7. § A Képviselő-testület Sülysáp Város Önkormányzatának 2016. évi

a) könyvviteli mérlegét és konszolidált mérlegét a 11-11.A. mellékletben,

b) eszközállományának változását a 12. mellékletben,

c) vagyonkimutatását a 13. mellékletben,

d) összesített eredménykimutatását és konszolidált eredménykimutatását a 14-14.A. mellékletben,

e) maradványlevezetését a 15. mellékletben,
f) hitel, kölcsön állományát és adósságállományát a 16. és a 17. mellékletben,

g) pénzeszközök változását a 18. mellékletben,

h) működési mérlegét és felhalmozási mérlegét 19. és a 20. mellékletben,

i) beruházások és felújítások állományát a 21. mellékletben,

j) közvetett támogatások kimutatását 22. mellékletben,
foglaltak szerint hagyja jóvá.

8. § Ez a rendelet a kihirdetését követő napon lép hatályba.
Sülysáp, 2017. május 25.


Horinka László
dr. Tóth Krisztina

polgármester
jegyző

